Bhuku

**Bhuku** (Chirungu: book) kana **[[Nwadhi]]** uye **[[Nwadhi|N'wadhi]]** chinyorwa chakabatanidzwa mapepa kuva bumbiro rimwe ringava nenyaya imwe kana nyaya dzakawanda.

Bhuku rinonyanya kudhindiswa Pasirose ndiro bhaibheri.

## Vambo rezita
Shoko rekuti 'Bhuku' rakabva kuChirungu asi Nwadhi; N'wadhi ishoko reChishona muchinyakare rinowaninkwa muDuramahwi rakanyorwa mu 1932.

Zvakadaro, Shoko rekuti Nwadhi; N'wadhi rinowanikwa muBhaibheri richishandiswa pamusoro peshoko rekuti tsamba. Izvi zvinogona kunge zvakadai nekuda kwekuti muchinyakare cheVashona kunyora kwaveko, uyekutara (*draw*) nekuvara (*colour*) zvinhu. Izvi zvinowanikwa pamatombo akamarwa marwa nekunyorwa nyorwa nedhayi neVashona sezvaiitwa neMakhoisan. Asi manwadhi aisavapo nekuda kwekuti Vanhu vaisamanyora, ndoosaka pakazouya Varungu vanhu vakatanga kushandisa shoko ravo, uye shoko rekuti Nwadhi raimirira mashoko akawanda. Tsika iyi yakawanda muChivanhu yekushandisa shoko rimwe kuzvinhu zvakafanana; kana zvinogova chirevo.Shoko rekuti *[[Nwadhi]]*.

**Esiteri 9:26 SNA2002**

Naizvozvo vakatumidza zita ramazuva iwayo Purimi nezita rePuri. Zvino nokuda kwamashoko ose e**’nwadhi** iyo, nezvavakaona pamusoro pechinhu icho, nezvavakaitirwa.

Shoko rekuti *[[Tsamba]]*.

**VAKOROSE 4:16 (SNA2002)**

Kana **tsamba** iyi yarawa pakati penyu, ngairawewo musangano ravaRaodhikia; imiwo murave **tsamba** inobva Raodhikia.

Shoko rekuti **[[Nwadhi|N'wadhi]]**.

**Nehemiya 6:17 SNA2002**

Uye, namazuva iwayo vakuru vavaJudha vakatumawo **n’wadhi** zhinji kuna Tobhia, uye **n’wadhi** dzaTobhia dzakasvikawo kwavari.Mashoko ese matatu anoshandisirwa kumirira tsamba, asi mazuvano shoko rekuti tsamba ndiro rinomirira *letter* uye nwadhi robva ramirira *book* kana *novel*. Asi zvakanaka kuziva kuti pakazhinji vanhu vachiri kushanidsa nwadhi vachireva tsamba asi pakati pemashoko aya shoko rekuti tsamba rinoshandiswa kudarika nwadhi.

## Tsika

Nzvimbo inochengeta mabhuku nemamwe magwaro ichikweretesa kuvanhu vachizodzora inonzi guvamagwaro.

## Mamwe Mazwi

*Kutsinamira kana kutsikitsira (pore over a book).
*Nwadhi kana N'wadhi
*Gwaro
*Kunwara ishoko rinoreva kunyora, richienderana neNwadhi. Sezvinoita Munyori neKunyora kana Kunyora neChinyorwa.
*Kugwara shoko iri rakafanana neKunwara, zvese zvichireva kunyora.
*Rugwaro

## ChiBantu
**[[Swahili|Chiswahili]]** 

* **Kitabu**

Shoko rekuti Kitabu rinobva kuChiarabhu **كتاب**, (*kitabun)* Shoko rechiBantu rinogona kuva Nwadi nekuti rinoreva zvimwechete muChiswahili. Shoko reChiswahili Nwadi rakafanana neshoko reChishona rekuti Nwadhi uye N'wadhi.

**[[Xhosa|Chixhosa]]** ne**[[Chizulu]]**

* **Incwadi** 

Chindebele chinogona chichishandisa shoko rimwe, uye rakafana neshoko reChishona rekuti Nwadhi; N'wadhi (book; letter; piece of paper)

**[[Kinyarwanda|Chinyarwanda]]**

* **Igitabo** 

Shoko reVanyarwanda rakafanana neKitabu shoko reVaswahili.

**[[SiSwati|Chiswati]]** 

* **Íncwadzí** 

Shoko reVaswati rakafanana neshoko reChishona, Chizulu neChixhosa (pamwe Chindebele futi)

**[[Setswana|Chitswana]]** 

* **Buka** 

Buka ishoko reChirungu.

**[[Lingala|Chingala]]**

* **Búku**

Chingala chinoshandisa shoko reChirungu zvakare; asi rinogona kuva neshoko rakafanana nemimwe mitauro yekuKongo.

## Mabviro eruzivo